การรับการรักษาจากผู้เชี่ยวชาญ การป้องกันหัวเข่าบวม การลองใช้การรักษาที่ทำได้เองที่บ้าน การวินิจฉัยหัวเข่าบวม
ไปพบแพทย์ถ้ามีอาการบวมอย่างมากหรือถ้าคุณไม่สามารถทิ้งน้ำหนักบนหัวเข่าได้ คุณควรไปพบแพทย์ถ้ามีความผิดปกติใดๆ ที่เห็นได้ชัด หรือถ้าคุณมีไข้และมีสีแดงบนหัวเข่าของคุณซึ่งอาจจะบ่งบอกถึงการติดเชื้อ อีกทั้งให้พบแพทย์ถ้าคุณไม่สังเกตเห็นการเปลี่ยนแปลงในทางที่ดีขึ้นหลังจากประมาณ 4 วัน เพราะว่าเอ็นของคุณอาจจะได้รับความเสียหาย   แพทย์จะประเมินหัวเข่าของคุณเพื่อตรวจสอบว่าภาวะอะไรที่เป็นสาเหตุของอาการบวม เขาอาจจะจัดการทดสอบที่เห็นด้วยภาพ เช่น เอ็กซ์เรย์ อัลตราซาวด์ หรือเอ็มอาร์ไอ (MRI) การทดสอบเหล่านี้จะเป็นการตรวจสอบกระดูก เส้นเอ็น หรือการบาดเจ็บต่างๆ ของเอ็น ขั้นตอนอื่นที่แพทย์อาจจะลองทำก็คือการดูดของเหลวในข้อเข่าออกมาเพื่อตรวจสอบหาการติดเชื้อโดยอิงอยู่กับจำนวนของเซลล์เม็ดเลือดขาวและแบคทีเรียที่อยู่ในของเหลวนั้น  แพทย์อาจจะฉีดสเตียรอยด์เข้าไปในหัวเข่าของคุณเพื่อพยายามลดอาการบวม ทั้งนี้ขึ้นอยู่กับภาวะที่ก่อให้เกิดอาการหัวเข่าบวม แพทย์อาจจะแนะนำให้คุณผ่าตัด ประเภทของการผ่าตัดหัวเข่าที่พบได้บ่อยที่สุดได้แก่:  การเจาะข้อ: ของเหลวจะถูกนำออกมาจากหัวเข่าเพื่อบรรเทาความดันที่ข้อเข่า การส่องกล้องในข้อ: เนื้อเยื่อที่หย่อนหรือเสียหายจะถูกนำออกจากบริเวณรอบๆ หัวเข่า การเปลี่ยนข้อเข่า: คุณอาจจะได้รับการผ่าตัดเปลี่ยนข้อเข่าได้ถ้าเป็นที่แน่ชัดแล้วว่าหัวเข่าของคุณไม่ดีขึ้นและคุณมีอาการปวดหัวเข่ามากเกินที่จะทนได้แล้ว แพทย์ของคุณอาจจะแนะนำให้ทำกายภาพบำบัด นักกายภาพบำบัดจะตรวจสอบขาของคุณ และจะให้คุณออกกำลังกายเฉพาะที่อีกด้วยโดยจะยึดตามสภาพของคุณเป็นหลัก ทั้งนี้เพื่อเสริมสร้างกล้ามเนื้อรอบข้อเข่าให้แข็งแรงขึ้น ปัญหาเกี่ยวกับเท้า เช่น เท้าแบนและภาวะอื่นๆ อาจจะเป็นสาเหตุของอาการปวดและบวมที่หัวเข่า ไปพบผู้เชี่ยวชาญด้านเท้าและขอให้ตรวจประเมินเท้าของคุณ เขาอาจจะแนะนำให้คุณใส่กายอุปกรณ์ ซึ่งเป็นที่สำหรับสอดเข้าไปข้างในรองเท้าของคุณ แพทย์รักษาโรคกระดูกอาจจะต้องประเมินหลังและสะโพกของคุณด้วย อาการปวดที่เกิดจากหลัง สะโพก หรือเท้านั้นเรียกว่า อาการปวดต่างที่ ถ้าคุณใช้เวลาส่วนมากนั่งบนหัวเข่าของคุณ เช่น การจัดสวนหรือทำงานบ้าน ให้สวมที่รองหัวเข่า  ถ้าเป็นไปได้ให้ "พักย่อยๆ " เป็นเวลา 10-20 วินาทีบ่อยๆ ในช่วงเวลาพักเหล่านี้ ให้ยืนขึ้นและยืดขาของคุณ ปล่อยให้ขาของคุณกลับไปอยู่ในตำแหน่งสบายๆ ควรหลีกเลี่ยงการเคลื่อนไหวซ้ำๆ ที่ใช้หัวเข่าของคุณ ถ้าคุณอยากป้องกันไม่ให้หัวเข่าบวม กีฬาหลายประเภทโดยเฉพาะอย่างยิ่งประเภทที่ต้องการการกระโดดและการวิ่งมากๆ จะสามารถเป็นอันตรายต่อหัวเข่าของคุณได้ ให้หลีกเลี่ยงการเล่นสกี สโนว์บอร์ด วิ่ง และบาสเกตบอล จนกว่าหัวเข่าของคุณจะหายสนิทแล้ว อาหารของคุณอาจจะเป็นสาเหตุของความเสี่ยงที่เพิ่มขึ้นของอาการบวมในหัวเข่าของคุณหรือที่อื่นๆ ในร่างกายของคุณ พยายามอยู่ให้ห่างจากอาหารแปรรูป ทอด หรือมีน้ำตาล และกินผลไม้ ผัก โปรตีน และธัญพืชให้มากขึ้น   กรดไขมันโอเมก้า-3 มีคุณสมบัติต้านการอักเสบสูง กินปลาแซลมอนและปลาทูน่าให้มากขึ้นเพื่อเพิ่มกรดไขมันโอเมก้า-3 ให้คุณเอง   ลองกินอาหารเมดิเตอร์เรเนียน อาหารประเภทนี้อุดมไปด้วยโปรตีนที่มีไขมันต่ำ เช่น ปลาและไก่ และยังมีผัก น้ำมันมะกอก และถั่วเป็นจำนวนมากอีกด้วย การสูบบุหรี่จะลดการไหลเวียนของออกซิเจนและเลือดในร่างกายของคุณ ซึ่งนี่จะจำกัดความสามารถของเนื้อเยื่อในการซ่อมแซมตัวเองตามลำดับ หลีกเลี่ยงการใช้ขาและเดินให้น้อยที่สุดเท่าที่จะเป็นไปได้   ยกหัวเข่าให้สูงเหนือหัวใจของคุณในขณะที่นอน พาดหัวเข่าและเท้าบนหมอนหรือบนที่วางแขนโซฟา ใช้ไม้ค้ำถ้าเจ็บเวลายืดขาตรงๆ หรือตอนทิ้งน้ำหนักลงบนขา วางน้ำแข็งลงไปโดยตรงบนส่วนที่บวมของหัวเข่าคุณเป็นเวลา 10-20 นาที ทำแบบนี้วันละ 3 ครั้งเพื่อลดอาการบวม คุณยังสามารถใช้แผ่นประคบเย็นแช่แข็งหรือถุงผักแช่แข็งอย่างเช่น ถั่ว แทนน้ำแข็งได้ด้วย ถ้าคุณได้รับบาดเจ็บที่ส่งผลให้หัวเข่าบวม ให้หลีกเลี่ยงการวางสิ่งที่มีความร้อนบนหัวเข่าของคุณ ซึ่งนี่รวมถึงการประคบร้อน การอาบน้ำอุ่นด้วยฝักบัว หรืออ่างอาบน้ำด้วย พันหัวเข่าของคุณด้วยผ้าพันเคล็ดยางยืดเพื่อรัดข้อ ซึ่งนี่จะช่วยลดอาการบวม ลองใช้ผ้าพันเคล็ดยางยืดกับตัวตะขอที่เกี่ยวผ้าพันเคล็ดเพื่อที่คุณจะได้ไม่ต้องใช้เข็มกลัด   คุณสามารถซื้อผ้าพันเคล็ดได้ตามร้านขายยาทั่วไป ระวังอย่าพันหัวเข่าของคุณจนแน่นเกินไป ถ้าคุณรู้สึกว่ามีอาการชา อาการเป็นเหน็บ มีสีแปลกๆ หรือมีอาการปวดเพิ่มขึ้น แปลว่าคุณพันผ้าพันเคล็ดแน่นเกินไป การนวดอย่างเบามืออาจจะช่วยเพิ่มการไหลเวียนเลือดไปที่หัวเข่าของคุณ ถ้าเจ็บก็ให้งดเว้นจากการนวดที่บริเวณนี้ ลองใช้ยาต้านการอักเสบ เช่น แอสไพริน อะเซตามิโนเฟน (acetaminophen) นาพรอกเซน (naproxen) หรือ ไอบูโปรเฟน (ibuprofen) ทั้งหมดเป็นยาต้านการอักเสบกลุ่มไม่มีสเตียรอยด์ (NSAID)  เมื่อกินยาบรรเทาปวดประเภทนี้ ให้แน่ใจว่าปฏิบัติตามคำแนะนำการใช้ยาบนฉลากอย่างระมัดระวังด้วย คุณยังสามารถลองใช้ยาแก้ปวดที่ใช้เฉพาะที่ได้ด้วย คุยกับเภสัชกรเพื่อให้ใช้ยาได้อย่างเหมาะสม คุณสามารถลองใช้แผ่นแปะที่มีส่วนผสมของยาชาลิโดเคน (lidocaine) เพื่อบรรเทาอาการปวดได้อีกด้วย มองหาอาการบวมรอบๆ กระดูกสะบ้าหัวเข่าหรือรอบๆ ด้านข้างหัวเข่า การเปรียบเทียบหัวเข่าทั้งสองข้างนี้เป็นวิธีที่ดีที่จะเช็คเพื่อดูว่ามีอาการบวมหรือรอยแดงหรือไม่ และดูว่ามีอะไรผิดปกติหรือไม่   อาจจะมีอาการบวมที่ด้านหลังหัวเข่าของคุณอีกด้วย ซึ่งนี่อาจจะส่งสัญญาณของอาการก้อนปมหลังหัวเข่า ซึ่งเกิดเมื่อของเหลวส่วนเกินถูกดันเข้าไปในเนื้อเยื่อที่อยู่ด้านหลังหัวเข่าของคุณ สามารถก่อให้เกิดอาการบวมที่ด้านหลังหัวเข่าของคุณได้ ซึ่งอาจจะแย่ลงตอนที่คุณยืนขึ้น  ถ้าหัวเข่าข้างที่มีอาการนั้นเป็นสีแดงกว่าและเมื่อสัมผัสแล้วรู้สึกอุ่นกว่าหัวเข่าอีกข้างหนึ่งแล้วล่ะก็ ให้ไปพบแพทย์ ถ้าคุณรู้สึกไม่สบายตอนคุณขยับขาล่ะก็ คุณอาจจะมีอาการบาดเจ็บในระดับที่ต้องได้รับการรักษา ซึ่งความรู้สึกไม่สบายนี้อาจจะเป็นความเจ็บปวดหรือความฝืดตึง ความฝืดตึงนี้มักจะเนื่องมาจากของเหลวในหัวเข่าของคุณ ขาที่ได้รับบาดเจ็บอาจจะเจ็บเวลายืนบนขาข้างนั้น ให้ลองทิ้งน้ำหนักตัวลงบนขาของคุณและเดินเพื่อดูว่าขาของคุณสามารถรับมือกับการออกกำลังกายที่ต้องแบกรับน้ำหนักได้หรือไม่ แม้ว่าคุณอาจจะสามารถวินิจฉัยอาการบวมในหัวเข่าของคุณได้ แต่คุณก็อาจจะไม่รู้สาเหตุที่แน่นอนเบื้องหลังอาการบวมนั้น ทางที่ดีที่สุดให้ไปตรวจกับแพทย์ถ้าอาการบวมนั้นเป็นติดต่อกัน เจ็บ หรือไม่หายไปภายในสองสามวัน  บางภาวะที่เป็นไปได้ที่ก่อให้เกิดอาการหัวเข่าบวมนั้นรวมไปถึง การได้รับบาดเจ็บ เช่น เส้นเอ็นหรือกระดูกอ่อนฉีก การระคายเคืองจากการออกแรงที่หัวเข่าของคุณมากเกินไป โรคกระดูกพรุน โรคไขข้ออักเสบ โรคเกาต์ การติดเชื้อ เบอร์ไซติส(bursitis) หรือภาวะอื่นๆ
นัดกับแพทย์. สอบถามเกี่ยวกับการผ่าตัด. ไปพบนักกายภาพบำบัด. ไปพบแพทย์รักษาโรคกระดูก. สวมที่รองหัวเข่า. หลีกเลี่ยงการงอเข่าและการนั่งยองๆ . งดการออกกำลังกายและกีฬาที่มีแรงกระแทกสูง. กินอาหารที่มีคุณสมบัติต้านการอักเสบ. หลีกเลี่ยงการสูบบุหรี่. พักหัวเข่า. ประคบน้ำแข็งที่หัวเข่าของคุณ. หลีกเลี่ยงความร้อนในช่วง 48 ชั่วโมงแรก. ใช้ผ้าพันเคล็ดรัดข้อ. นวดหัวเข่าของคุณเบาๆ. บรรเทาความเจ็บปวดด้วยยาแก้ปวดที่ขายตามร้านขายยาทั่วไป. เปรียบเทียบหัวเข่าข้างที่มีอาการกับหัวเข่าอีกข้างหนึ่งของคุณ. งอและยืดขาของคุณ. ทดสอบการเดินทิ้งน้ำหนักบนขาของคุณ. ไปพบแพทย์.
https://www.wikihow.com/Treat-a-Swollen-Knee https://www.wikihow.com/Treat-a-Swollen-Knee https://www.wikihow.com/Treat-a-Swollen-Knee https://www.wikihow.com/Treat-a-Swollen-Knee
Getting Professional Treatment Preventing Swollen Knees Trying Home Remedies Diagnosing a Swollen Knee